2012 - A tinódi gólya jellemzése - Sárvári Tinódi
2012 - A tinódi gólya jellemzése
A tinódi gólya
Latin név: ciconia tinódi
Rendszertani besorolás: gólyaalakúak rendje, a pontosabb rendszertan még DNS szekvenciaanalízist igényel
Élőhely: bennszülött faj, előfordulása csak a Sárvári Tinódi Gimnáziumban
Előfordulási periódus: minden évben szeptember elsejétől a júniusi bizonyítvány-osztásig. A tinódi gólya ebben az évben október 12-től védett. Bántása súlyos fegyelmi vétség, akár igazgatói figyelmeztetést is kockáztat az, aki e szabályt megszegi.
Leírás: a tinódi gólya megjelenése alapvetően röhejes, de részleteiben minden évben más. Jellemző az ivari kétalakúság. Az idei évben a tojók nagymamás hálóinget, copfot, vörös csőrt, fekete bajuszt, felemás térdzoknit viseltek, míg a hímeket a feszülős topról, a kókuszmelltartóról, a cicanadrágról, valamint az ördögszarvakról lehetett könnyen felismerni.
Táplálkozás: a szívatásnak nevezett időszakban kedvenc csemegéjük a mézes kakaópor, de nem vetik meg a magasról ejtett joghurtot vagy a kifeszített zacskóra kent krémsajtot sem. Ez utóbbit mindig párban fogyasztják. Megfigyelések szerint a fent említett időszakon kívül egyes példányok a fokhagymára is ráfanyalodtak.
Szaporodás: beiratkozással, felvételi írásával, ritkán buktatással történik.
Viselkedés: A díszteremben csapatokba verődve énekelnek, táncolnak. A tánc mindkét nemre jellemző. A tojók ritmusra együtt mozognak, táncuk célja a hímek figyelmének felkeltése. A hím tinódi gólya mozgása ugyanakkor esetlen, leginkább egy sérült vagy beteg állathoz hasonlít. Célja ismeretlen. Az énekük példányonként változó. Egyes hímgólyák hangja Csubakkára, másoké mackós brummogásra hasonlít, csak egy-két tapasztaltabb énekében fedezhető fel a ritmus. Október 12-én rendkívül furcsán, néha kifejezetten izgatottan viselkedtek. Talán a legvisszataszítóbb szokást szintén a szívatási időszakban figyelték meg a kutatók: ez pedig a pelenkanyalás. A tizedikes szakértők szerint ennek nincsen köze az utódgondozáshoz, ugyanakkor meglehetősen bizarr tevékenység. Ezen a napon megfigyelhető volt még a mellékhelyiségekben történő ideges csempeszámlálás is. A hideg idő ellenére az utcákon is szép számban megjelenő példányokat a városlakók pénzzel próbálták arra ösztökélni, hogy hagyják abba az éneküket.
gólyaszakértő
A gólyanap programja
A 9. és a 10. évfolyamnak az első három órában tanítás.
A 11. és a 12. évfolyam pénteki órarendje változatlan!
A negyedik órától a kilencedikesek bemutatkozó műsora a díszteremben. Sorrend: A, B, C, D.
Kb. 1100-től a gólyák felvonulása, vetélkedője.
A gólyabáli öltözék
haj 2 copfba a fej tetején
fekete száj(rúzs ha nincs szemceruza)
az orrhegy piros vagy vörös
fekete bajuszt rajzolni(szemceruza vagy rúzs)
nagymama hálóingje
felemás térdzokni (csíkos vagy színes)
egyik lábra szandál másikra gumicsizma
kendőt a fejre
feszülős női top
kókuszmelltartó (tálból vagy pormaszkból barnára befestve)
cicanadrág rá törülköző
egyik lábra magassarkú a másikra strandpapucs
az arcot kisminkelni
ördögszarv vagy más figurás hajpánt
1700-től a 9.A és 9.B osztály bemutatkozó műsora a díszteremben a szülőknek.
1730-1745-ig a 9.A és 9.B osztály gólyaavatása.
1755-1825-ig a 9.C és 9.D osztály bemutatkozó műsora a díszteremben a szülőknek.
1825-1840-ig a 9.C és 9.D osztály gólyaavatása.
Este 19-23-ig gólyabál
Belépőt venni csak elővételben lehet!
A buliba csak tinódisok és extinódisok jöhetnek be!
Feliratkozni és jegyet venni az osztályod DÖK tagjánál lehet!
A belépő a kilencedikeseknek és tizedikeseknek 300 Ft, a többi tinódisnak és extinódisnak 600 Ft.
Aki nem vett jegyet előre, az nem jöhet be!